ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Νοεμβρίου 1998 για την έγκριση προγραμμάτων ελέγχων με στόχο την πρόληψη ζωονόσων τα οποία υπέβαλαν τα κράτη μέλη για το 1999 και τον καθορισμό του επιπέδου της κοινοτικής χρηματοδοτικής συμμετοχής [κοινοποιηθείσα υπό τον αριθμό Ε(1998) 3645/1] (Τα κείμενα στη δανική, φινλανδική και σουηδική γλώσσα είναι τα μόνα αυθεντικά) (98/702/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου, της 26ης Ιουνίου 1990, όσον αφορά τις δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 24 παράγραφος 6 και τα άρθρα 29 και 32,

Εκτιμώντας:

ότι στο κεφάλαιο 2 του τίτλου ΙΙΙ της απόφασης 90/424/ΕΟΚ προβλέπεται η δυνατότητα χρηματοδοτικής συμμετοχής της Κοινότητας για τη διενέργεια των ελέγχων οι οποίοι αποσκοπούν στην πρόληψη ζωονόσων 7

ότι τα κράτη μέλη υπέβαλαν προγράμματα για την πρόληψη ζωονόσων στις χώρες τους 7

ότι τα προγράμματα αυτά περιλαμβάνονται κατά προτεραιότητα στον πίνακα των προγραμμάτων για την εξάλειψη και εποπτεία των ασθενειών των ζώων και μπορούν να τύχουν χρηματοδοτικής συμμετοχής από την Κοινότητα κατά το 1999 7 θεσπίσθηκαν δε με την απόφαση 98/583/ΕΚ της Επιτροπής (3) 7

ότι, ενόψει του σημαντικού ρόλου των προγραμμάτων στην επίτευξη του επιδιωκόμενου από την Κοινότητα στόχου όσον αφορά την πρόληψη των ζωονόσων, είναι σκόπιμο να καθορισθεί η χρηματοδοτική συμμετοχή της Κοινότητας σε 50 % των δαπανών τις οποίες πραγματοποιούν τα ενδιαφερόμενα κράτη μέλη για την εφαρμογή των μέτρων καθώς και ένα μέγιστο ποσό χρημάτων για κάθε πρόγραμμα 7

ότι η Κοινότητα θα χορηγήσει χρηματοδοτική συμμετοχή αρκεί τα προγραμματισμένα μέτρα να ολοκληρωθούν και οι αρχές να παράσχουν κάθε απαραίτητη πληροφορία εντός της ορισθείσας προθεσμίας 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Το πρόγραμμα για την εποπτεία και τον έλεγχο της σαλμονέλας στην εκτροφή πουλερικών το οποίο υπέβαλε η Δανία εγκρίνεται, ως εκ τούτου, από την 1η Ιανουαρίου έως τις 31 Δεκεμβρίου 1999.

2. Η κοινοτική χρηματοδοτική συμμετοχή ανέρχεται έτσι σε 50 % των δαπανών τις οποίες θα πραγματοποιήσει η Δανία για την εφαρμογή του προγράμματος, με μέγιστο ποσό 500 000 Ecu για:

- ανάλογα με την κατάσταση, την καταστροφή των αναπαραγόμενων πουλερικών ή τη διαφορά ανάμεσα στην υπολογιζόμενη αξία των αναπαραγόμενων πουλερικών και το εισόδημα το προερχόμενο από την πώληση του κρέατος των πουλερικών αυτών το οποίο έχει υποστεί θερμική επεξεργασία,

- την καταστροφή των υπό επώαση γραμμωτών αυγών,

- ανάλογα με την κατάσταση, την καταστροφή μη υπό επώαση γραμμωτών αυγών ή τη διαφορά μεταξύ της υπολογιζόμενης αξίας μη υπό επώαση γραμμωτών αυγών και του εισοδήματος του προερχόμενου από την πώληση ή τη θερμική επεξεργασία προϊόντων αυγών τα οποία επιτυγχάνονται με βάση τα αυγά αυτά.

Άρθρο 2

1. Το πρόγραμμα για την πρόληψη της εντεροαιμορραγίας Escherichia coli (EHEC) το οποίο οφείλεται σε μολυσμένα τρόφιμα, το οποίο υπέβαλε η Φινλανδία, εγκρίνεται διά της παρούσης για την περίοδο από 1ης Ιανουαρίου έως 31 Δεκεμβρίου 1999.

2. Η κοινοτική χρηματοδοτική συμμετοχή ανέρχεται, ως εκ τούτου, σε 50 % των δαπανών τις οποίες θα πραγματοποιήσει η Φινλανδία για την εφαρμογή του προγράμματος, με μέγιστο ποσό 125 000 Ecu.

Άρθρο 3

Η κοινοτική χρηματοδοτική συμμετοχή για τα προγράμματα τα οποία αναφέρονται στα άρθρα 1 και 2 θα χορηγηθεί υπό τους όρους:

α) να έχουν αρχίσει να ισχύουν, πριν την 1η Ιανουαρίου 1999, οι νόμοι, κανονισμοί και διοικητικές διατάξεις των ενδιαφερομένων κρατών μελών για την εφαρμογή του προγράμματος 7

β) την πρόβλεψη σύνταξης μιας τριμηνιαίας έκθεσης η οποία υποβάλλεται στην Επιτροπή σχετικά με την πρόοδο του προγράμματος και τις δαπάνες που πραγματοποιούνται 7

γ) την πρόβλεψη σύνταξης μιας τελικής έκθεσης σχετικά με την τεχνική εκτέλεση του προγράμματος, συνοδευόμενης από τα σχετικά έγγραφα όσον αφορά τις δαπάνες που πραγματοποιήθηκαν, έως την 1η Ιουνίου 2000 το αργότερο,

και υπό τον όρο ότι θα τηρηθεί η κοινοτική κτηνιατρική νομοθεσία.

Άρθρο 4

1. Η Επιτροπή, σε συνεργασία με τις αρμόδιες εθνικές αρχές, μπορεί να διενεργήσει τους επιτόπιους ελέγχους προκειμένου να διασφαλισθεί ότι τα μέτρα και οι σχετικές δαπάνες διενεργήθηκαν σωστά.

Η Επιτροπή θα ενημερώσει τα κράτη μέλη για την έκβαση των ελέγχων.

2. Τα άρθρα 8 και 9 του κανονισμού (ΕΟΚ) αριθ. 729/70 του Συμβουλίου (4) θα εφαρμοσθούν κατ' αναλογία.

3. Η χρηματοδοτική συμμετοχή της Κοινότητας θα χορηγηθεί μόνον εφόσον τα προγράμματα εφαρμοσθούν πράγματι σύμφωνα με τους κοινοτικούς κανόνες.

Άρθρο 5

Η παρούσα απόφαση απευθύνεται στο Βασίλειο της Δανίας και τη Δημοκρατία της Φινλανδίας.

Βρυξέλλες, 26 Νοεμβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 224 της 18. 8. 1990, σ. 19.

(2) ΕΕ L 168 της 2. 7. 1994, σ. 31.

(3) ΕΕ L 281 της 17. 10. 1998, σ. 39.

(4) ΕΕ L 94 της 28. 4. 1970, σ. 13.